Litteraturkritikk

miniatyr|En svært ung litteraturkritiker.

Litteraturkritikk er gransking, evaluering og tolkning av litteratur, gjort med det formål enten å omtale eller vurdere et litterært verk. Feltet kan ta for seg nyutgivelser eller eldre litterære verk. En litteraturkritiker kan eksempelvis skrive bokomtaler, artikler eller essay som litteratur. Det har vært lang tradisjon for å ha slike tekster i massemedium, eksempelvis aviser, tidsskrift eller på egen nettsteder, noen av dem viet helt til litteraturkritikk.

For det lesende publikum er de viktige, særlig for å holde seg oppdatert på hva som finnes av nyutgivelser og av forfatteres aktiviteter. Ettersom litteraturkritikk som sjanger også kan innebære negative, såvel som positive bedømmelser, har de til tider vært diskutable. Relevante spørsmål er da drøfte kritikkens etikk: Hva er brudd på litteraturkritisk folkeskikk og hva er god litteraturkritikk?Hagen (2020) Det har også vært hevdet at litteraturkritikken har alltid vært en hybridsjanger, da den har befunnet seg i skjæringspunktet mellom akademisk vitenskapelighet og journalistisk lettfattelighet.«Litteraturkritikk før og nå», Norsk kritikerlag

Moderne litteraturkritikk er ofte påvirket av litteraturteori, som er den filosofiske analysen av litteraturens mål og metoder. Selv om de to aktivitetene er nært beslektet, er ikke litteraturkritikere alltid, og har ikke alltid vært, teoretikere. Hvorvidt litteraturkritikk bør betraktes som et eget undersøkelsesfelt fra litteraturteori, er et omdiskutert spørsmål. For eksempel trekker den engelskspråklige fagboken The Johns Hopkins Guide to Literary Theory and Criticism The Johns Hopkins Guide to Literary Theory and Criticism, 2. utg. 2005, Baltimore, Md.: Johns Hopkins University Press. . OCLC 54374476. ingen forskjell mellom litteraturteori og litteraturkritikk, og bruker nesten alltid begrepene sammen for å beskrive det samme konseptet.

Noen kritikere anser litteraturkritikk som en praktisk anvendelse av litteraturteori, ettersom kritikk alltid omhandler direkte bestemte litterære verk, mens teori kan være mer generell eller abstrakt.Thakur, Ram Krishna (2016): A Handbook Of Literary Criticism, Centrum Press, Ahmad, Ibne (20. februar 2018): «Is literary theory a rulebook of criticism?», The International News

 Tidsskrift for litteraturkritikk 

 Norge 
 Prosa – omtaler av sakprosa
 Barnebokkritikk.no – nettmagasin med omtaler av barnebøker
 Vinduet – omtaler av ulike typer litteratur

 Storbritannia 
Times Literary Supplement
London Review of Books

 USA 
New York Times Book Review
New York Review of Books
The New Yorker
The Nation

 Referanser 

 Litteratur 
 Hagen, Erik Bjerck (2020): Litteraturkritikk. En introduksjon, Universitetetsforlaget, . Blabok på Nasjonalbiblioteket

 Eksterne lenker 
 «Litteraturkritikk» (PDF); fra Bibliotekarstudentens nettleksikon om litteratur og medier

Kategori:Litteratur
Kategori:Nykritikk